Շինարարությունը մեկնարկել է 3 ամիս առաջ: Այսօրվա դրությամբ շինհարթակում 40 հոգի են աշխատում: Նախատեսվում է աշխատանքներն ավարտին հասցնել 2019-ի գարնանը: Սա ճարտարցիների համար մեծ նվեր է, անկեղծանում են բնակիչները: Գյուղոլորտի պատասխանատուներն էլ պակաս ոգեւորված չեն. նախաձեռնությունը մի կողմից հանրապետությունում մսի պահանջարկը լրացնելուն ուղղված նշանակալի քայլ կլինի, մյուս կողմից՝ անասնաբուծական ժամանակակից տնտեսության օրինակ կդառնա: ՙՈչ միայն խոզի մսի արտադրությունն է այստեղ կարեւորվում, ինչի կարիքը, իսկապես, կա, այլեւ այն, որ Ճարտարի համար մեծ թվով աշխատատեղեր են բացվում՚,- ընդգծում է գյուղատնտեսության փոխնախարար Տիգրան Առստամյանը: